laion/Wikipedia-Exotic huggingface dataset:
בורר צבעים

בורר צבעים או בוחר צבעים הוא וידג'ט הכולל ממשק משתמש גרפי (GUI) אשר נועד כדי לבחור צבעים או ליצור סכמת צבעים. הכלי מאפשר לבחור בין המספרים של גוני הצבעים השונים ולבחור גוון ספציפי רצוי באופן מדויק. בעיצוב גרפי ובעת עריכת תמונות, משתמשים בוחרים בדרך כלל צבעים בממשק המציג את הגוונים השונים באופן חזותי בצורות גאומטריות שונות, באמצעות אפשרות להזין מספר ספציפי של צבע, או באמצעות מספר סרגלים המאפשרים למשתמש לבחור את מידת החוזק של אחד מצבעי היסוד בגוון הרצוי, וכן את מידת הימצאות הצבעים שחור ולבן באותו גוון. כמו כן, ייתכן גם לעיתים שימוש בכפתורים שונים המציגים גוונים דומים זה לצד זה. ניתן גם לקחת גוון צבע מסוים ולברר את מספרו באמצעות תכונת "גרור ושחרר", או לחלופין לבחור גוון צבע מסוים באמצעות הכלי ולשחררו לתוכנה. ניתן למצוא בוחרי צבעים בתוכנות עריכת תמונה שונות, או באינטרנט. מנוע החיפוש גוגל כולל גם כן בורר צבעים בעת חיפוש המילים "color picker" באנגלית או "בורר צבעים" בעברית, וישנן אף תוכנות ייעודיות לכך הקיימות עבור מערכות ההפעלה השונות. במערכת ההפעלה Windows (מאז חלונות 95) נפוץ בורר צבעים ובו פלטת צבעים נפוצים הממוקמת בחציו האחד של החלון, ומלבן עם ספקטרום המסדר את הצבעים לפי גוון ורווייה בחציו השני. באמצעות הספקטרום ניתן לבחור צבעים במודל RGB או HSV (גוון, רווייה, בהירות). במקינטוש מגרסת OS X ואילך נפוץ בורר צבעים התומך במספר מודלי צבע: CMYK, RGB נוסף על גלגל הצבעים של מודל HSV, אך גם מכיל אפשרויות כמו בחירת צבעים בטוחים לשימוש באינטרנט, דגימת צבע מתמונה וגימיק שממנו ניתן לבחור צבעים של עפרונות צבעוניים. בלינוקס ויוניקס ניתן לבחור ולהתקין בורר צבע מתוך מגוון בוררי צבע חופשיים. יש גם כאלו המגיעים עם הפצת לינוקס מסוימת כגון התוכנה Deepin Picker, המגיעה ברירת מחדל עם ההפצה דיפין. תוכנות גרפיקה מתקדמות (פוטושופ לדוגמה) יכללו בוררי צבעים משוכללים יותר שבעזרתן ניתן לבחור צבע כלשהו ממגוון מודלים (RGB,‏ CMYK,‏ HSV,‏ Lab(אנ') וכדומה) וגם מספריות צבע מוכרות קיימות כמו פנטון או מספריות צבעים מוכנות בהתאם לצורכי המעצב. מדיה וקבצים בנושא בורר צבעים בוויקישיתוף בורר צבעים באינטרנט לדוגמה בורר הצבעים בגוגל - אנגלית בורר הצבעים בגוגל - עברית על Deepin Picker, מתוך אתר ההפצה דיפין
טייחת שחורת-חזה

טַיַּחַת שְׁחֹרַת-חָזֶה (שם מדעי: Sceliphron spirifex) היא צרעה ממשפחת הצרחוליתיים (אנ'). צרעה זו, בדומה לצרעות אחרות בסוג טייחת, בונה תאי בוץ גבוה מעל הקרקע, ומוכרת פעמים רבות בזכות בתי הבוץ על קירות ותקרות באזורים עירוניים. היא אינה מסוכנת לאדם ונפוצה במזרח התיכון ובדרום אירופה. אורכה של הצרעה 17–27 מ"מ, הגבעולון (petiole) דק, ארוך וישר. צבעה שחור, מלבד הפטוטרת וכמה פרקי רגל צהובים. שחורת-החזה נוהגת לבנות מבני בוץ בעלי מספר תאים גבוה מהקרקע. בתוך כל תא הצרעה מאחסנת כמה עכבישים ששיתקה עם עוקצה. על העכביש האחרון היא מטילה ביצה ואוטמת את התא. הזחלים שבוקעים מהביצה ניזונים מהעכבישים, הם מתגלמים בתוך התא ופורצים אותו רק כבוגרים. מדיה וקבצים בנושא טייחת שחורת-חזה בוויקישיתוף טייחת שחורת-חזה, באתר ITIS (באנגלית) טייחת שחורת-חזה, באתר NCBI (באנגלית) טייחת שחורת-חזה, באתר האנציקלופדיה של החיים (באנגלית) טייחת שחורת-חזה, באתר GBIF (באנגלית)
פטוטרת

האם התכוונתם ל... פטוטרת (בוטניקה) – החלק המחבר את טרף העלה לענף. פטוטרת (חרקים) – (מכונה גִּבְעוֹלוֹן או שנץ) איבר צר המחבר את החזה ובטן של כמה מהדבוראים כגון נמלים וצרעות
Never Say Never (אלבום של קים ויילד)

Never Say Never (בעברית: לעולם אל תגיד לעולם) הוא אלבום האולפן העשירי של הזמרת-יוצרת הבריטית קים ויילד. האלבום יצא לאור ב-8 בספטמבר 2006, על ידי חברת התקליטים EMI מיוזיק. כמו כן, מתוך האלבום יצאו ארבעה סינגלים. האלבום הגיע למקום ה-11 במצעד האלבומים של שווייץ. האלבום הופק על ידי ריקי ויילד ויורן פרנקרוג-פטרסן, וחלק משיריו נכתבו על ידי קים ויילד עצמה, כדוגמת השירים "You Came (2006)", "Together We Belong" ו-"Forgive Me". ריקי ויילד אשר הפיק את האלבום, לא הפיק עבור קים ויילד את האלבום הבא שלה Come Out and Play, אך את השלושה שיצאו לאחר מכן הפיק גם כן. כמה שנים לאחר צאתו המקורית של האלבום, עלתה גרסתו הרגילה לרשת הזרמת המדיה ספוטיפיי. מידע על האלבום Never Say Never באתר MusicBrainz האלבום Never Say Never באתר Discogs Kim Wilde - Never Say Never, Discogs (באנגלית) Kim Wilde - Never Say Never, Discogs (באנגלית) Kim Wilde - hitparade.ch, hitparade.ch Release group “Come Out and Play” by Kim Wilde - MusicBrainz, musicbrainz.org Kim Wilde - Come Out And Play, Discogs (באנגלית) Release group “Snapshots” by Kim Wilde - MusicBrainz, musicbrainz.org Release group “Wilde Winter Songbook (Deluxe Edition)” by Kim Wilde - MusicBrainz, musicbrainz.org Release group “Here Come the Aliens” by Kim Wilde - MusicBrainz, musicbrainz.org Never Say Never, נבדק ב-2019-09-28 InfoDisc : Les Meilleurs Ventes d'Albums "Tout Temps" (33 T. / Cd / Téléchargement), www.infodisc.fr InfoDisc : Les Meilleurs Ventes d'Albums "Tout Temps" (33 T. / Cd / Téléchargement), www.infodisc.fr IFPI Platinum Europe Awards - 2012, web.archive.org, ‏2013-11-02
נבחרת קובה בבייסבול

נבחרת קובה בבייסבול (בספרדית: Selección de béisbol de Cuba) היא נבחרת הבייסבול לגברים המייצגת את קובה בתחרויות בינלאומיות. הדירוג הנוכחי של נבחרת קובה ברשימת הדירוג של WBSC לנבחרות בייסבול של גברים, הוא המקום ה-9 בעולם, נכון ל-18 בספטמבר 2024, ירידה של מקום אחד לעומת דירוג קודם. מדיה וקבצים בנושא נבחרת קובה בבייסבול בוויקישיתוף דירוג לנבחרות בייסבול של גברים באתר WBSC ערך זה הוא קצרמר בנושא בייסבול ובנושא קובה. אתם מוזמנים לתרום לוויקיפדיה ולהרחיב אותו.
נבחרת מקסיקו בבייסבול

נבחרת מקסיקו בבייסבול (בספרדית: Selección de béisbol de México) היא נבחרת הבייסבול לגברים, המייצגת את מקסיקו בתחרויות בינלאומיות. הדירוג הנוכחי של נבחרת מקסיקו ברשימת הדירוג של WBSC לנבחרות בייסבול של גברים, הוא המקום ה-2 בעולם, נכון ל-18 בספטמבר 2024, ללא שינוי לעומת דירוג קודם. ערך מורחב – בייסבול באולימפיאדת טוקיו (2020) נבחרת מקסיקו העפילה לאולימפיאדת טוקיו, שנערכה בשנת 2021, לאחר שזכתה במדליית הארד בטורניר ה-WBSC Premier12 שנערך בשנת 2019. הייתה זאת הפעם הראשונה שבה הנבחרת העפילה למשחקים האולימפיים. הנבחרת סיימה במקום ה-6 והאחרון בטורניר האולימפי לאחר שהפסידה לנבחרת ישראל בשמינית הגמר. אתר האינטרנט הרשמי של נבחרת מקסיקו בבייסבול (בספרדית) נבחרת מקסיקו בבייסבול, ברשת החברתית פייסבוק נבחרת מקסיקו בבייסבול, ברשת החברתית אקס (טוויטר) נבחרת מקסיקו בבייסבול, ברשת החברתית אינסטגרם דירוג לנבחרות בייסבול של גברים באתר WBSC ערך זה הוא קצרמר בנושא בייסבול ובנושא מקסיקו. אתם מוזמנים לתרום לוויקיפדיה ולהרחיב אותו.
יוז'ף גאבור

יוֹזֶ'ף גַאבּוֹר ( בשמקור גְרַאבֶּר, בהונגרית: Gábor József; בלשהגיארמט, 15 באוקטובר 1879 – אִילֵשְפּוּסְטָה (בגבול בלשהגיארמט), 14 במאי 1929) היה זמר אופרה (טנור) הונגרי-יהודי, במאי, שחקן, מתרגם. יוז'ף גאבור היה בנם של קרולי גראבר יליד טרנצ'ין, יהודי, שהיה המוציא לפועל של בית המשפט המחוזי המלכותי ושל גיזלה שמידט. בגיל שבע-עשרה נרשם גאבור לאקדמיה לאמנויות הבמה בבודפשט (היום האוניברסיטה לאמנויות התיאטרון והקולנוע) וביולי 1899 התקבל כחבר בתיאטרון הקומדיה של בודפשט, שם הופיע לראשונה ב -4 בספטמבר באותה השנה בתפקיד גונטרנד, בקומדיה "הבעל הלך לצוד". כשחקן קומי היו לו הצלחות רבות, אבל הוא שינה את מקצועו לזמר וחתם חוזה ב"תיאטרון העממי". שם שר את תפקידו של אייזנשטיין ב"עטלף" של שטראוס ואת פריז ב"הלנה היפה". מספטמבר 1900 חתם בבית האופרה של בודפשט כטנור לירי, אך עד מהרה נסע לאיטליה לטיול לימודים, ואז המשיך לברלין וכתב דיווחים על נסיעתו לחו"ל לעיתון "יומן של פשט". הוא חזר בשנת 1913, שר פעמים רבות בעונה והצליח מאוד בקולו הגמיש, היפה ובאמצעות המוזיקליות שלו שלא היה כמוה. הוא הופיע הן בתפקידים ליריים וגם בתפקידים של אופרות וגנר. בשנת 1916 היה אורח קבוע בתיאטרון הקומדיה. ביולי 1925 התמנה למנהל בית האופרה של בודפשט. הוא שר הכול מפרסיפל, טנהויזר והתפקיד של דוד מאמני השירה מנירנברג. כאשר בית האופרה נאבק משנת 1922 בבעיות כלכליות כה חמורות שלא היה מסוגל לכסות את הפסדיו משום מקור, גאבור "חרש" את העיר ועשה כל מאמץ לגייס כסף עבור בית האופרה. הוא הקים את "אגודת ידידי בית האופרה" ובתרומותיהם הכספיות של חברי האגודה מנע את סגירת המוסד. הוא הציל חבורה של אנשים מפיטורים, כדי שלא יישארו פתאום ללא פרנסה. יוז'ף גאבור ידע איטלקית בצורה מושלמת והיה גם מתרגם; הוא תרגם יצירות דרמה שהושמעו בתרגומו באיטליה. קברו נמצא בבית הקברות היהודי ברחוב קוזמה. Eisenstein ( J. Strauss: העטלף) Pedrillo (Mozart: החטיפה מן ההרמון) טנהויזר (Wagner) Rodolphe (Puccini: לה בוהם) Loge (אוצרות הריין) Heródes (סלומה) אלבום הזיכרון של לואיזה בלהה. אד. קלמן אבקה. [עמ '], ועדת הזיכרון לבלחה לוז'ה, [1927]. פאל גויאש: חייהם ויצירותיהם של סופרים הונגרים. Bp., אגודת הספרנים והארכיונים ההונגריים, 1939-2002. עיתון כרך 7 להזמין. יאנוס ויסציאן. לקסיקון ביוגרפי הונגרי I-II. Főszerk. אגנש קניירש. Bp., מו"ל אקדמי, 1967-1969. ספר המוזיקה ההונגרית. אד. אימרה מולנאר. Bp., Havas Ödön, 1936. לקסיקון יהודי הונגרי. אד. פיטר אוגווארי. Bp., לקסיקון יהודי, 1929. הלקסיקון החדש של Révai. Főszerk. הקולגה איסטוון טרסולי. שקסארד, תינוקות, 1996-. אייקון העולם החדש של טולנה. Bp., טולנאי, 1926-1933. ניו יורק טיימס לקסיקון. Bp., זינגר וולפנר, 1942-1942. אנציקלופדיה ביוגרפית הונגרית חדשה. Főszerk. László Markó. Bp., מועדון הספרים ההונגרי. לקסיקון בעולם. אוניברסיטת הידע. Bp., אנציקלופדיה, 1925. לקסיקון הונגרי לאומנות הבמה לקסיקון של התיאטרון ההונגרי (1929-1931, עורך. אלאד שופפלין) מדיה וקבצים בנושא יוז'ף גאבור בוויקישיתוף A balassagyarmati izr. egyházközség születési anyakönyve, 77/1879. folyószám.
The Hits Collection

The Hits Collection (בעברית: אוסף הלהיטים) הוא אלבום אוסף של הזמרת-יוצרת הבריטית קים ויילד. אלבום האוסף יצא לאור ב-16 באוגוסט 2006, על ידי חברת התקליטים EMI מיוזיק. בסמוך לצאת אלבום האוסף, הוציאה ויילד את אלבומה העשירי, Never Say Never. האלבום הגיע למקום ה-82 במצעד האלבומים של אוסטרליה. אלבום האוסף הופק על ידי ריקי ויילד, אשר הפיק עבור קים ויילד במהלך הקריירה שלה אלבומי אולפן ושירים רבים. באלבום האוסף נכללים כמה מלהיטיה הגדולים ביותר של ויילד, כגון "Cambodia" שזכה להצלחה באירופה ו-"Kids in America", אשר הגיע בשיאו אל המקום השני במצעד הסינגלים הבריטי. כמה שנים לאחר צאתו המקורית, עלה אלבום האוסף לרשת הזרמת המדיה ספוטיפיי. מידע על האלבום The Hits Collection באתר MusicBrainz Kim Wilde - The Hits Collection, Discogs (באנגלית) Release group “Never Say Never” by Kim Wilde - MusicBrainz, musicbrainz.org Kim Wilde - Never Say Never, Discogs (באנגלית) מצעד המוזיקה האוסטרלי - אלבומים, קים ויילד Official Singles Chart Top 75 | Official Charts Company, www.officialcharts.com (באנגלית) The Hits Collection, נבדק ב-2019-09-28
נבחרת אוסטרליה בבייסבול

נבחרת אוסטרליה בבייסבול (באנגלית: Australia national baseball team) היא נבחרת הבייסבול לגברים המייצגת את אוסטרליה בתחרויות בינלאומיות. הדירוג הנוכחי של נבחרת אוסטרליה ברשימת הדירוג של WBSC לנבחרות בייסבול של גברים, הוא המקום ה-15 בעולם, נכון ל-18 בספטמבר 2024, ללא שינוי לעומת דירוג קודם. מדיה וקבצים בנושא נבחרת אוסטרליה בבייסבול בוויקישיתוף אתר האינטרנט הרשמי של נבחרת אוסטרליה בבייסבול (באנגלית) נבחרת אוסטרליה בבייסבול, ברשת החברתית פייסבוק נבחרת אוסטרליה בבייסבול, ברשת החברתית אקס (טוויטר) נבחרת אוסטרליה בבייסבול, ברשת החברתית אינסטגרם דירוג לנבחרות בייסבול של גברים באתר WBSC ערך זה הוא קצרמר בנושא אוסטרליה. אתם מוזמנים לתרום לוויקיפדיה ולהרחיב אותו.
The Very Best of Kim Wilde (אלבום, 2001)

The Very Best of Kim Wilde (בעברית: המיטב של קים ויילד) הוא אלבום אוסף של הזמרת-יוצרת הבריטית קים ויילד. אלבום האוסף יצא לאור ב-5 בנובמבר 2001, על ידי חברת התקליטים EMI מיוזיק. אלבום האוסף הוא מעין חלק שני של אלבום האוסף The Very Best of Kim Wilde, אשר יצא בשנת 1984. האלבום הגיע למקום ה-20 במצעד האלבומים של שווייץ. אלבום האוסף הופק על ידי ריקי ויילד, אשר הפיק עבור קים ויילד במהלך הקריירה שלה אלבומי אולפן ושירים רבים. אלבום האוסף יצא לאור בשנת 2001, והכיל בתוכו את מרבית להיטיה של ויילד, בדיוק כמו אלבום האוסף The Singles Collection 1981–1993, שיצא בשנת 1993. כמה שנים לאחר צאתו המקורית, עלה אלבום האוסף לרשת הזרמת המדיה ספוטיפיי. מידע על האלבום The Very Best of Kim Wilde באתר MusicBrainz האלבום The Very Best of Kim Wilde באתר Discogs Kim Wilde - The Very Best Of Kim Wilde, Discogs (באנגלית) The Very Best of Kim Wilde [Rak - Kim Wilde | Songs, Reviews, Credits], AllMusic (באנגלית) swedishcharts.com - Discography Kim Wilde, swedishcharts.com The Singles Collection 1981–1993 - 1993 The Very Best Of Kim Wilde, נבדק ב-2019-09-28
ניו יורק קוסמוס

ניו יורק קוסמוס (באנגלית: New York Cosmos) (שנות פעילות: 1971–1985, 2010–הווה) היא קבוצת כדורגל שמשחקת בליגת ה-NASL ומקורה בניו יורק ובניו ג'רזי. את הקבוצה ייסדו מייסדי חברת התקליטים אטלנטיק רקורדס, אהמט ונשוהי ארטגון. קבוצה זו הייתה אחת הקבוצות החזקות ב-NASL ובעולם כולו, הרבה בזכות הכוכבים שרכשה. בשנים 1977 ו-1978 נקראה הקבוצה קוסמוס. באותן שנים שיחקו בקבוצה שחקנים כמו: פלה, קרלוס אלברטו, פרנץ בקנבאואר, ג'ומו סונו (שעל שמו קרויה קבוצת הכדורגל הדרום אפריקאית הג'ומו קוסמוס) ועוד. הקבוצה זכתה בחמש אליפויות ליגה (1972, 1977, 1978, 1980 ו-1982) והגיעה פעמיים לגמר (1981 ו-1984). בתחילת עונת 1984/85 עברה הקבוצה לליגת הכדורגל באולמות, ה-MISL, אבל לאחר 33 משחקים פרשה הקבוצה והתפרקה. הפופולריות של הניו יורק קוסמוס הייתה רבה ביותר בארצות הברית, גם אצל אנשים שאינם חובבי כדורגל מושבעים. סמל הקבוצה עדיין שייך לבעלים, ג'וזפה פאפה פינטון, שדורש עבור זכויות השימוש בו 2 מיליון דולר. בשנת 2010 הקבוצה הוקמה מחדש על ידי פלה, שחקן עבר בקבוצה. בשנת 2013 הקבוצה זכתה באליפות השישית בתולדותיה. בעונת 2017 שוב נתקלה בקשיים כספיים, לאחר שעונת 2017/2018 בליגת NASL בוטלה. פלה קרלוס אלברטו פרנץ בקנבאואר ג'ומו סונו ולדיסלאב בוגיצ'ביץ' ג'ורג'ו קינאליה ריק דייוויס אנדרניק אסקנדריאן יוהאן ניסקנס מרדכי שפיגלר רובי יאנג דוד פרימו רומריטו ורנר רות' רוברטו קאבנס מרקוס סנה ראול גונזאלס קובי מויאל הליגה הצפון אמריקאית: 7 1972, 1977, 1978, 1980, 1982, 2013, 2015 גביע האתגר הטרנס-אטלנטי: 3 1980, 1983, 1984 לוגו המועדון הראשון. (היה בשימוש מ-1971 עד 1977) לוגו המועדון מ-1977 עד הפירוק ב-1985 מדיה וקבצים בנושא ניו יורק קוסמוס בוויקישיתוף אתר האינטרנט הרשמי של ניו יורק קוסמוס
נבחרת הולנד בבייסבול

נבחרת הולנד בבייסבול (בהולנדית: Nederlands honkbalteam) היא נבחרת הבייסבול לגברים המייצגת את הולנד בתחרויות בינלאומיות. הדירוג הנוכחי של נבחרת הולנד ברשימת הדירוג של WBSC לנבחרות בייסבול של גברים, הוא המקום ה-7 בעולם, נכון ל-18 בספטמבר 2024, ללא שינוי לעומת דירוג קודם. נבחרת הולנד נחשבת לנבחרת הבייסבול הטובה באירופה. ב־36 אליפויות אירופה בבייסבול, נבחרת הולנד זכתה ב־24 אליפויות וב־9 סגנויות ובשלוש האחרות היא לא השתתפה. היא הגיע פעמיים למקום הרביעי באליפות העולם בבייסבול. השתתפה 4 פעמים בטורניר האולימפי (מתוך 6 אולימפיאדות בהן הבייסבול היה חלק מהתחרויות) ודירוג השיא שלה היה המקום ה־5 באולימפיאדת אטלנטה וסידני. מדיה וקבצים בנושא נבחרת הולנד בבייסבול בוויקישיתוף אתר האינטרנט הרשמי של נבחרת הולנד בבייסבול דירוג לנבחרות בייסבול של גברים באתר WBSC ערך זה הוא קצרמר בנושא בייסבול ובנושא הולנד. אתם מוזמנים לתרום לוויקיפדיה ולהרחיב אותו.
הוגו ריגנולד

הוגו הנרי ריגנולד (באנגלית: Hugo Henry Rignold;‏ 15 במאי 1905 – 30 במאי 1976) היה מנצח וכנר אנגלי, הזכור בעיקר כמנהל מוזיקלי של הבלט המלכותי (1960-1957) ומנצח התזמורת הסימפונית של ברמינגהאם (1968-1960). ריגנולד נולד בקינגסטון על התמזה, באנגליה, למנצח הוגו צ'ארלס ריגנולד ולזמרת האופרה אגנס מאן. בשנת 1910,בן 5, היגר עם הוריו לויניפג, קנדה. כילד החל ללמוד נגינה בכינור אצל ג'ון ווטרהאוז בוויניפג וניגן בתזמורת של תיאטרון ויניפג. לאחר שובו לאנגליה בשנת 1921, למד באקדמיה המלכותית למוזיקה ואחר עבד זמן מה כנפח. בשנות ה-20' וה-30' של המאה ה-20, ניגן ריגנולד בכינור עם להקות ג'אז וריקודים שפעלו אותן שנים, בהן לה של מנטובני, ג'ק הילטון, ג'ק האריס, פרד הרטלי, אמברוז, ליו סטון וג'יי וילבור. ריגנולד זכה להערכה רבה כנגן ג'אז וב-1936 כתב עליו כתב העת גרמופון: ”להוציא אולי את האמן השחור, אדי סאות', ואריק סידי שלנו, השוהה בחו"ל, היו עד כה רק שני כנרים בעלי חשיבות בג'אז - ג'ואי ונטורי, כמובן, ולאחרונה המוזיקאי הצרפתי סטפן גרפלי. לדעתי, הוגו ריגנולד עולה על כל אחד מהם”. בשנות מלחמת העולם השנייה על תזמורות סימפוניות, הוא החל לנצח בבית האופרה המלכותית, קובנט גארדן ואחר על התזמורת הפילהרמונית המלכותית של ליברפול, החל בשנות ה-40' המאוחרות. בהמשך לכך באו תקופתו כמנהל המוזיקלי של הבלט המלכותי וכהונתו הממושכת בתזמורת ברמינגהאם. לאחר מכן, התקדם ריגנולד לניצוח על תזמורת משלו, תזמורת הקזינו של לונדון. ריגנולד הוציא הקלטות רבות עם נגנים אלה, שלא מעט מהן הוצאו מחדש על תקליטורים מודרניים. מוזיקאים קלאסיים אחרים, כגון לאון וסידוני גוסנס עשו כמותו, אבל ההקלטות המוקדמות הללו של ג'אז וריקודים חוללו מידה מסוימת של סלחנות מתנשאת כלפי ריגנולד בהמשך הקריירה שלו (כפי שקרה מאוחר יותר לאנדרה פרווין. הקלטות משנות ה-20', שבהן ריגנולד מנגן עם תזמורתו של ג'ק הילטון, כוללות את "Oh, Lady Be Good" של ג'ורג' גרשווין מ-29 במרץ 1926, ואת "גברים מעדיפים בלונדיניות" של אירווינג ברלין מ-17 באוגוסט 1926. שתיהן לחברת קול אדוניו באולפני החברה בהייס, מידלאסקס. בהמשך, בהדרכת הילטון, ייסד וניהל להקה משלו, שניגנה בראשית מלחמת העולם השנייה. ריגנולד התחתן שלוש פעמים: ב-1934 עם ריטה מרי גיילור (השחקנית מולי גיי); ב-1941 עפ פיליס סטנלי; וב-1948 עם פטרישה הורטון. משני נישואיו הראשונים היו לו שתי בנות. הוגו ריגנולד, במסד הנתונים הקולנועיים IMDb (באנגלית) הוגו ריגנולד, באתר AllMusic (באנגלית) הוגו ריגנולד, באתר MusicBrainz (באנגלית) הוגו ריגנולד, באתר Discogs (באנגלית) מפקד האוכלוסין של קנדה, לברוס פלייס, ויניפג, מניטובה קולין מקנזי, "מנטובני: חיים של מוזיקה", 2005, הוצאת מלרוז בוקס, isbn=1-905226-19-5, אנגליה, עמ' 25 "גרמופון", פברואר 1936, עמ' 384 p. 134 גוגל בוקס, "ריגנולד", עמ' 134 לדוגמה, "המנצח פרווין, המוכר יותר כפסנתרן ג'אז ולאחרונה בפעילותו המוזיקלית בהוליווד, ממלא את תפקידו כיאות." "גרמופון", יוני 1965, עמ' 13
אסור (שיר)

"אסור" הוא סינגל שהוקלט על ידי הזמר-יוצר הישראלי מרגי. השיר יצא לאור ב-8 בספטמבר 2019, על ידי חברת התקליטים מובייל1 מיוזיק כסינגל השני מתוך המיני-אלבום "מה יהיה". עם יציאתו נכנס השיר אל המקום ה-5 במצעד של מדיה פורסט. השיר נכתב על ידי יהונתן מרגי, יונתן גולדשטיין וטליסמאן, הולחן על ידי מרגי וגולדשטיין והופק על ידי גולדשטיין. יוסי חרסונסקי הפנה כלפי השיר ביקורת מעורבת, תוך שהעניק לו ציון של שלושה כוכבי זהב מתוך חמישה. השיר עלה לרשת הזרמת המדיה ספוטיפיי עם צאת האלבום "מה יהיה". הווידאו קליפ המלא שצולם עבור השיר הועלה לערוץ היוטיוב של מרגי ב-8 בספטמבר 2019. נכון לינואר 2020, מונה הצפיות של הקליפ עומד על כ-3.6 מיליון. אסור, יוסי חרסונסקי, באתר יוסמיוסיק, ‏ספטמבר 2019 niv the tool, המצעד השבועי של מדיה פורסט, שבוע 37, באתר mediaforest-group מה יהיה, נבדק ב-2019-09-28 מרגי - אסור | Mergui - Asur (Prod. By Johnny Goldstein), נבדק ב-2019-09-28
קרחון דז'ראסי

קרחון דז'ראסי (באנגלית: Djerassi Glacier; בבולגרית: ледник Джераси) הוא קרחון על האי בראבנט בארכיפלג פאלמר שבאנטארקטיקה. אורכו של הקרחון 2.8 קילומטרים ורוחבו 1 קילומטרים. הקרחון זורם בעמק תלול, דרומית לקרחון גוריצ'נה ומערבית לראשו של קרחון מאלפיגי, צפונית מזרחית לראשו של קרחון מקנזי, וצפונית-צפונית מזרחית לקרחון פירוגוב. קרחון דג'ראסי מנקז את המדרונות המערביים של רמת הארווי, ואת המדרונות הצפוניים של הר פארי, וזורם לכיוון צפון מערב ונשפך אל מפרץ לנוסה צפונית לפסגת ונצ'אן. הקרחון מופה לראשונה על ידי סקר בריטי בשנת 1980. הקרחון נקרא על שמו של המדען הבולגרי-אמריקאי קארל דז'ראסי (Carl Djerassi) ממציאי הגלולה למניעת היריון. וזאת בדומה לאתרים רבים אחרים באזור אשר נקראו על שם חלוצים בתחום הרפואה. הגאזט האנטארקטי הבולגרי (בבולגרית) קרחון דז'ראסי באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון דז'ראסי, וסימון מיקום האתרים סביבו באתר copernix גאזט השמות האנטארקטיים של בולגריה מידע גאוגרפי והיסטורי
פינה רקורדס

פינה רקורדס (באנגלית: Pina Records) היא חברת תקליטים פורטוריקנית, אשר נוסדה על ידי רפאל אנטוניו פינה נייבס בשנת 1996. כמו כן, זוהי חברת התקליטים המפורסמת והמצליחה ביותר בתעשיית מוזיקת הרגאטון. נכון להיום, אמני הדגל של חברת התקליטים הם ור.ק.מ & קני-ווי. פינה רקורדס הוקמה בשנת 1996, על ידי רפאל אנטוניו פינה נייבס. מאותה השנה ועד 2016, הוחתמו דרך חברת התקליטים עשרות אמנים שונים, ביניהם דון צ'זינה, דדי יאנקי, ציון & לנוקס, אם סי קאג'ה, דון עומר וכולי. באותן השנים יצאו דרך חברת התקליטים עשרות אלבומים ושירים שזכו להצלחה ברחבי העולם. בשנת 2017, יצא לאור שירה של נאטי נטשה "Criminal", דרך חברת התקליטים. השיר זכה להצלחה בינלאומית והפך לשיר המצליח ביותר שיצא דרך חברת התקליטים, כאשר צבר למעלה מ-1.7 מיליארד צפיות, ונמכר בלמעלה מ-7 מיליון עותקים. הדבר הוביל לכך שחברת התקליטים זכתה להצלחה בפני עצמה. בהמשך, יצא האלבום IlumiNATTI, דרך חברת התקליטים אשר המשיך את קו ההצלחה של "Criminal", כאשר קיבל את תואר הפלטינה הלטינית בארצות הברית. בעקבות ההצלחה הרבה לה זכתה נטשה, הפכה היא לחלק משלושת אמני הדגל של חברת התקליטים, יחד עם פלאן בי ור.ק.מ & קני-ווי שנחשבים לאחד מהצמדים הלטיניים המצליחים בהיסטוריה. נאטי נטשה (2016-הווה) 2001: La conspiracion 2003: Pina...The Company: Los mas duros 2003: La conspiracion 2: La secuela 2012: La Formula 2018: La Super Formula 2003: Los Videos de reggaeton 2, La conspiracion DVD 2006: Masterpiece: World tour (סולדאאוט) הייז דוראן ממבו קינגס טייני די.ג'יי בלאס לוני טונס די.ג'יי לואיאן וויז אוזונה דון צ'זינה (2005-1996) ליטו ופולאקו (1999–2005) דדי יאנקי (2001) מאסטר ג'ו & או.ג'י. בלאק (2000–2003) אם סי קאג'ה (2001–2003) ניקי ג'אם (2001-2008) קארל & ויליטו (2001–2003) מאיקול ומנואל (2002–2004) הקטור וטיטו (2002) יביה (2002–2009) ספידי (2003–2005) קרליטוס ואיי (2006–2009) קרוזיטו (2006–2010) גרופו קריס (2007) זאיון & לנוקס (2010-2013) ג'ליל לופז (2011–2013) אל סיקה (2016–2017) (פרש מתעשיית המוזיקה) טוני דייז (2011-2009;2013–2015) דון עומר (2015) יאגה & מאקי (2001) ג'נאי (2001–2003) די.ג'יי בלס (2001–2003) די.ג'יי דיקי (1999–2006) די.ג'יי מאג'יק (1999–2006) ר.ק.מ & קנ-ווי (2014-2004;2017) פלאן בי (2018-2008) ארקנגל (2012–2019) מדיה וקבצים בנושא פינה רקורדס בוויקישיתוף אתר האינטרנט הרשמי של פינה רקורדס פינה רקורדס, ברשת החברתית פייסבוק פינה רקורדס, ברשת החברתית אקס (טוויטר) פינה רקורדס, ברשת החברתית אינסטגרם פינה רקורדס, סרטונים בערוץ היוטיוב "Heredero de una empresa de artistas - El Nuevo Día". El Nuevo Día. 2012-03-23. נבדק ב-2017-02-15. Bio – Pina Records (באנגלית) Discography – Pina Records (באנגלית) Natti Natasha ❌ Ozuna - Criminal [Official Video], נבדק ב-2019-09-28 Natti Natasha Charts, “Criminal” — Estimated Worldwide Sales (SPS)pic.twitter.com/4a4JJ45Jxf, @NattiChart, ‏2019T9:10 (באנגלית) Gold & Platinum, RIAA (באנגלית) Plan B YouTube Statistics and History, kworb.net
יחסי אלג'יריה – דרום אפריקה

יחסי אלג'יריה–דרום אפריקה (בערבית: العلاقات الجزائرية الجنوب أفريقية, באנגלית: Algeria–South Africa relations) הם היחסים הדו-צדדיים בין הרפובליקה האלג'יראית הדמוקרטית העממית ובין רפובליקת דרום אפריקה. ראשית היחסים הפוליטיים בין שתי המדינות נמצאת בשנות ה-50 וה-60. שתי המדינות פיתחו את היחסים על רקע הסכסוכים הפנימיים שלהן ושזכו להתעלמות מצד מועצת הביטחון של האו"ם. בשנת 1961, באמצעות דרכון אתיופי מזויף, נסע נלסון מנדלה למרוקו בה אומן על ידי החזית הלאומית לשחרור אלג'יריה. בספרו Long Walk to Freedom חשף מנדלה כי המאבק שלו באפרטהייד קיבל השראה רבה ממאבקה של החזית הלאומית לשחרור אלג'יריה. כמו כן באותה תקופה החזית הלאומית האלג'יראית סיפקה נשק לקונגרס הלאומי האפריקני. מנדלה הצהיר כי "הצבא האלג'יראי הפך אותי לגבר". אלג'יריה הייתה המדינה הראשונה בה ביקר מנדלה לאחר שחרורו מהמאסר. בשנת 1974, במהלך של תמיכה בתנועה נגד האפרטהייד, שר החוץ של אלג'יריה עבד אל-עזיז בותפליקה פעל לגירוש נציגות דרום אפריקה מהעצרת הכללית של האומות המאוחדות, בראשותה עמד באותה שנה; הוא טען כי צירי דרום אפריקה לא לגיטימיים משום שהם מייצגים מיעוט לבן. כחלק מתמיכתה בקונגרס הלאומי האפריקני, רכשה אלג'יריה אמצעי לחימה וציוד מעקב מדרום אפריקה תמורת יותר מ-15 מיליון דולר ב-1997, ו-51.3 מיליון דולר ב-1999, במטרה להילחם במלחמת האזרחים שהתרחשה במדינה. בנובמבר 1997 נפתחה שגרירות דרום אפריקה באלג'יר. בין השנים 2011–2015, אלג'יריה הייתה שותפת הסחר הגדולה ביותר בצפון אפריקה של דרום אפריקה, והיוותה 43% מהיקף הסחר עם האזור. יחסי אלג'יריה–סודאן יחסי אלג'יריה–קניה מדיה וקבצים בנושא יחסי אלג'יריה – דרום אפריקה בוויקישיתוף שגרירות דרום אפריקה באלג'יריה שגרירות אלג'יריה בדרום אפריקה Algeria (Democratic People's Republic of), international relations & cooperation Chapter ThreeThe Historical Security Council of 1956 "The Algerian Army Made Me A Man", Abdeljalil Larbi Youcef Minister: Mandela received his first military training in Algeria, MIDDLE EAST Brief overview of the relations between Algeria and South Africa, שגרירות אלג'יריה בפרטוריה SOUTH AFRICA IS AGAIN DENIED A SEAT BY GENERAL ASSEMBLY, הניו יורק טיימס, 3 במרץ 1981 Arms trade in practice, אוקטובר 2000 South Africa and Algeria strengthen foundation for trade links, The Diplomatic Society, 6 באוקטובר 2017